62021TO0232_INF
A Törvényszék (nyolcadik tanács) 2022. március 18‑i végzése –Saure kontra Bizottság
(T‑232/21. sz. ügy)
„Megsemmisítés iránti kereset – A dokumentumokhoz való hozzáférés – 1049/2001/EK rendelet – A Bizottságnak az AstraZeneca Covid19‑oltóanyag mennyiségeit és azok szállítási határidejét érintően folytatott kommunikációja – A hozzáférés hallgatólagos megtagadása – A kereset benyújtását követően hozott kifejezett határozat – Okafogyottság – A kereseti kérelmek kiigazítása iránti kérelem – Perfüggőség – Nyilvánvaló elfogadhatatlanság”
1.
Megsemmisítés iránti kereset – Természetes vagy jogi személyek – Az eljáráshoz fűződő érdek – A dokumentumokhoz való hozzáférés iránti kérelmet hallgatólagosan elutasító bizottsági határozat ellen benyújtott kereset – Határozat, amelyet a Bizottság az általa később hozott kifejezett határozattal vont vissza – Az eljáráshoz fűződő érdek megszűnése – Okafogyottság
(EUMSZ 263. cikk; a Törvényszék eljárási szabályzata, 130. cikk, (2) és (7) bekezdés)
(lásd: 23–27. pont)
2.
Bírósági eljárás – Kereseti kérelmek – Az eljárás folyamán történő kiigazítás – Kereset keresetlevéllel történő előterjesztésének tekintés – Perfüggőségi kifogás – A két keresettel érintett feleknek, valamint e keresetek tárgyának és jogalapjainak azonossága – A másodikként benyújtott kereset elfogadhatatlansága
(A Törvényszék eljárási szabályzata, 86. cikk)
(lásd: 30., 33., 34. pont)
Rendelkező rész
1)
Az Európai Bizottságnak az egyes dokumentumokhoz való hozzáférés iránti megerősítő kérelmet elutasító, 2021. április 30‑i hallgatólagos határozatának megsemmisítése iránti kereseti kérelmekről már nem szükséges határozni.
2)
A Törvényszék a keresetet ezt meghaladó részében mint nyilvánvalóan elfogadhatatlant elutasítja.
3)
A Törvényszék a Bizottságot kötelezi saját költségeinek, valamint a Hans‑Wilhelm Saure részéről a keresettel és az okafogyottság megállapítása iránti kérelemmel kapcsolatban felmerült költségek viselésére.
4)
A Törvényszék Hans‑Wilhelm Saurét kötelezi saját költségeinek, valamint a Bizottság részéről a keresetlevél kiigazítására vonatkozó kérelemmel kapcsolatban felmerült költségek viselésére.